Eronda o'zbek yigit osib o'ldirildi

Eronning Mashhad shahrida ikki nafar shia ulamosini o'ldirishda ayblangan afg'onistonlik o'zbek yigit qatl etildi. Bu haqda “Tasnim” xabar berdi.
Ma'lum qilinishicha, 5 aprel kuni asli o'zbek 21 yoshli Abdullatif Murodiy Imom Rizo nomli shia ibodatxonasida uch nafar ulamoga pichoq bilan hujum qilgan. Oqibatda ulardan biri nogironligicha qolgan, ikki nafari olgan jarohatlari tufayli vafot etgan.
Ta'kidlanishicha, yigit bir yil avval Pokiston orqali Eronga noqonuniy borgan. U odam o'ldirish maqsadida pichoq bilan hujum qilishda ayblangan. 20 iyun kuni ertalab Murodiy Mashhaddagi Vakilobod qamoqxonasida osilgan. Marhum IShID terrorchilik tashkiloti tarafdori bo'lgani qayd etilgan.
Avvalroq Rossiyada o'zbekistonlik yigit umrbod qamoq jazosiga hukm qilingandi.